1. mail jõustub majandus- ja kommunikatsiooniministri määrus, millega sätestatakse veinide, šampanjade, kangete alkohoolsete jookide ja kudumislõngade pakenditele kohustuslikud eelmääratletud nimikogused. Määrusega täpsustatakse ka kinnispakendis  sisalduva kaubakoguse märkimise nõudeid ning sätestatakse täitekoguse lubatud hälbed.    Kinnispakiks on eelnevalt määratud täitekogusega valmistatud tooted, mille sisu ei saa muuta pakendit rikkumata. Kinnispaki mõistet rakendatakse pakendite kohta, milles sisalduva toote kogus jääb vahemikku 5 ml kuni 10 l või 5 g kuni 10 kg.